ભગવદ્ગોમંડલ નોંધે છે કે શિવનાં સ્વયંપ્રકાશ બાર જ્યોતિર્લિંગ માંહેનું સેતુબંધ પાસેનું એક જ્યોતિર્લિંગ ધરાવતું તીર્થ રામેશ્વર છે. આર્યાવર્ત યાત્રામાં ઉલ્લેખ છે કે અહીંના મંદિરનો વિસ્તાર વિઘાના વિઘામાં છે. જેમાં મંદિરની બાંધેલી જગ્યાઓ, સ્થંભો અને જુદાં જુદાં મંદિરો છે. મંદિરોમાં મુખ્ય રામેશ્વર અને પાર્વતીજીના મંદિર ઉપરાંત કાશીવિશ્વનાથ, જટાશંકર, ચિદંબર, ગણપતિ, કાર્તિક સ્વામી અને અષ્ટસિઘ્ધિનાં પણ સુંદર અને પ્રખ્યાત મંદિરો આવેલાં છે.